一二·三事件係澳門史上一件最大鑊而且影響深遠嘅動亂。最初因為想喺氹仔擴建小學，計劃交咗畀澳門計劃繁榮委員會批，但係一路都無回應。當時氹仔有好多炮竹廠，呢啲廠好多都係由有左派背景嘅人經營，而係擴建小學呢件事又係由澳門工聯會負責同政府傾，但係因為一啲貪污問題，一直疏通唔到，最後決定夾硬起，於是澳葡政府就派差人阻止，結果變成衝突，在場嘅工人、街坊同教師都畀差佬打，有52人受傷，其中有11人重傷，同時拘捕咗14個人。